**Gondolkodjunk, hogy gondolkodjon**

Vajon te mit gondolsz az emberi gondolkodásról? Érezted már úgy, hogy gondolkodás nélkül cselekszel?

A gondolkodás nem más, mint a fejben lejátszódó viselkedés. A gondolkodás fejlődése a cselekvés beépülésének a folyamata, gondolkodás az agyba beépülő cselekvés.

Általánosságban elmondható szükségleteink kielégítése valamilyen mozgással párosul, és a mind teljesebb kielégítés érdekében, ha szükséges, viselkedésünkön módosítunk. pl.: evés, ívás, alvás, olvasás, zenehallgatás, tánc, tanulás.

A korai életszakaszban, például a csecsemő esetében jelen van az újra és újra cselekvés feszültsége, amíg szükséglet (éhség) és a viselkedés (szopás) közötti összhang tökéletessé nem válik. De már az életünk első vágy teljesítésében is elkülöníthető a szükséglettől az öröm kielégítésének vágya. Amikor a pár hetes csecsemőt az édesanyja túleteti, azt hiszi, azért akar szopni, mert éhes, pedig „csak” öröm vágyát szeretné kielégíteni.

A valós szükséglet megfelelő mértékű kielégítése, egyben a kapcsolati harmónia megteremtése, ami minden életszakasz sikeres vágyteljesülésére hatással lesz.

Miért fontos a személyiségfejlődés során, hogy ismerjük a csecsemőnk, y gondolkodásának fejlettségi szintjeit? Ha például megmutatunk neki egy tárgyat, majd a párna alá dugjuk, amit ő boldogan megtalál, nehezen tudja az ö*röm és siker élményhez kapcsolódó gondolkodását módosítani*. Még akkor is ott fogja keresi a tárgyat, ha ő előtte vesszük ki és tesszük más helyre, ő mégis újra és újra ott fogja keresi, ahol először az örömet és sikert átélte.

Ezért nagyon nehéz terápiás kapcsolatban a kora gyermekkor élményeit felidézni. Elárulok még egy „titkot”, ebben a korszakban a szülőként felesleges azon aggodalmaskodnunk, hogy rosszat álmodott a gyermekünk, mert nem álmodik képekben. A testi érzetekre, a környezetből jövő érzékelésre ad válaszokat, ha felsír.

Ennek az életszakasznak jellemzője az *utánzásos gondolkodás*. Felnőttként, amikor emlékezünk valamilyen tárgyra vagy eseményre, fejben utánozunk. A (felidézett) kép tehát nem más, mint fejünkbe, az agyunkba épült utánzás. A kivetített rajzok leutánozzák azt a valóságot – külvilágot –, ahonnét vettük. Ezért tartom eredményesnek a rajz-terápiát, képi kifejezés-pszichológiával összekapcsolt rajzelemzést.

Szemléltetve, amikor a 10 - 12 hónapos gyermek az asztal alá gurult labdát keresi, leguggol és a labda mozgását követve keresi. Úgy mozog, mint a labda. A másfél, két éves gyermek, akinek már vannak „emlék-képei”, úgymond fejben felidézi az asztal képét, fejben leutánozza a labda mozgását, hogy az asztal alatt lehet-e még, vagy onnét tovább haladt, megkerüli az asztalt és ott körülnézve keresi. Tehát gondolkodik, már nem mozgásban, hanem „fejében utánzott képekben”.

Sok hátborzongató újsághír mögött ez a gondolkodási folyamat a magyarázat. A két éves kor alatti gyermek, amikor kidobja a labdát az ablakon (akár véletlenül), el sem tudja „gondolni”, hogy a megkeresésére másképp is lehetne indulni, mint a labda útvonalát követve. A képekben történő gondolkodás a gyermek 2-6/7 éves koráig tart. Ebben a korszakban a gondolkodás konkrét képekhez kötődő cselekvésből áll. Ezért fontos szülőként gyermekünk gondolkodását az ő megvédése érdekében figyelmünkkel kiegészíteni. ( Ezért fontos, hogy cselekedjen, és ne passzívan nézzen „valamit”)

A gondolkodás fejlődése során a képeket, a fogalmak követik. Ennek a korszaknak egy rendkívül izgalmas része a szimmetrikus és aszimmetrikus gondolkodás, a minőségi és mennyiségi fogalom felfedezése.

Például, ha a gyermeknek adunk mindegyik kezébe egy-egy közel azonos nagyságú almát, ő hamar megállapítja, hogy egyformák külsőleg és súlyra is. Aztán az egyik almát felszeleteljük, és azt mondjuk, hogy a szeletelt alma nehezebb, mivel több darabból áll, a gyermek ebben a szakaszban ezt még „logikusnak” találja és elfogadja.

Akkor érkezik el a szimmetrikus és aszimmetrikus gondolkodás meghaladásának határára, amikor a mennyiség és minőség fogalmát már érti, tehát nem tudjuk becsapni az alma trükkünkkel, tudja, hogy az almák súlya nem változott, és több sem lett.

Ez vonatkozik a szélesség és vastagság fogalmára is. Akkor, amikor a szülőként a gyermekünk iskolaérettségéért aggódunk, feleslegesen tesszük. Két okból, az elkövetkezendő 60-80 év távlatában semmilyen jelentősége nincs, ha a tanulást nem 5 – 6 vagy 7 éves korában kezdi meg. Higgyük el, a gyermek közben is folyamatosan tanul, és fejlődik az intelligenciája.

Az tény viszont, ha bizonyos fogalmak között még nem igazodik el teljes biztonsággal, és ez iskolai helyzetekben derül ki, esetleg megszégyenül, vagy ezt szégyenként éli meg, az nagyobb hátránya okoz az iskolai tanuláshoz való viszonyulásban, mintha kivártuk volna, hogy az ő saját tempójában eléri iskolaérettségét.

Miért? Az ilyen esemény, hatással lesz a tanulással együtt járó sikerek, kellemes, pozitív élmények megszerzésére, hiszen először felül kell írnia egy negatív képet(érzést), el kell felejteni azt az emléket, azt a kudarc élményt, amitől akaratlanul szorong.

A gyermekünk életében a 7-12 éves életszakasz, amikor megszabadulhat azoktól a képektől, melyek a képi gondolkodáshoz kötik, 13 éves korában megkezdődik az *absztrakt műveleti gondolkodás*, ami nélkülözhetetlen lépés a kreatív gondolkodás felé, ez azt jelenti, hogy hipotéziseket (elképzeléseket) tud felállítani, belát, megért törvényszerűségeket. Ez az az időszak, amikor a tapasztalatait elkezdi általánosítani, adaptálni, hasznosítani.

Miért vitatkozik a tízéves gyerek? Elkezd gondolkodni azon, hogy amit tapasztalt, hogyan lehetne másképp. Szülőként örüljünk ennek, még ha egy két esetben fáradtak vagyunk ezekhez a vitákhoz. Nagyon fontos, hogy ekkor a gyermekeinknek partnerei legyünk a „másképp játékban”, mert nem csak a környezeti tárgyakon, iskolai kapcsolatokon, hanem a velünk létrejött kapcsolat javításán is próbálkozik ilyenkor. Ez lehetőség szülőként a viszonyunk korrekcióra, és a családi értékek, elvárások megerősítésére

A gondolkodás fejlődésének, fejlesztésének alapja, hogy szülőként felismerjük, amikor a gyermekünk 2-3 évesen, szétszedi a játékát, akkor a beavatkozás vágya motiválja, nem a rombolás. Ebben a korszakban tehát adjunk olyan játékokat neki, melynek szétszedése a világ további megismerésére sarkall, ami nem drága játék. A játék szétszedése feletti sopánkodásunkkal ne vegyük el gyermekünk megismerési, a világban való helyének keresési vágyát.

Tulajdonképpen a felfedezőket, a tudósokat ugyanez az igény, feszültség hajtja. A tevékenységük során a cselekvés örömét élhetik át, adjunk tehát esélyt saját gyermekünknek megismerő „játék” örömére, ez teszi motiválttá, képessé saját készségeinek és képességeinek folyamatos fejlesztésére. Ne neveljük ki belőle a veleszületett felfedezőt.

A boldog gyermek, újra és újra átéli, és hajtja ismeretlen jelenségek felfedezési, megtapasztalási vágya, szívesen olvas, fáradhatatlanul kérdez, jegyzetel, az eredmény megtalálásáig számol.

Felnőtt korában is ez a vágy űzi, hajtja mind több tudásra, tapasztalásra,

legyünk szülőként ebben a társa.